*Príloha č. 5*

*Odporúčanie*

**OBCHODNÝ PLÁN**

V súlade so zákonom č. 129/2010 Z. z. obchodný plán obsahuje najmä :

1. predbežný rozpočet na prvé tri účtovné roky,
2. preukázanie schopnosti žiadateľa riadne poskytovať spotrebiteľské úvery,
3. reálne ekonomické prepočty v rozsahu údajov účtovnej závierky,
4. komentár k jednotlivým položkám plánu.

Obchodný plán obsahuje aj východiská, na základe ktorých je zostavený a popis spôsobov zabezpečenia jednotlivých činností vykonávaných podľa zákona o spotrebiteľských úveroch.

Odporúčaný obsah obchodného plánu :

1. Úvod – (manažérske zhrnutie) vychádza zo stratégie činnosti veriteľa, , hlavné ciele a spôsob ich dosiahnutia v oblasti poskytovania spotrebiteľských úverov :
2. druhy spotrebiteľských úverov, ktoré chce veriteľ poskytovať,
3. hlavné kritériá pre poskytovanie spotrebiteľských úverov,
4. cieľové odvetvia, zemepisné oblasti, skupiny klientov, makroekonomické predpoklady a miesto žiadateľa v príslušnom segmente finančného trhu,
5. očakávaná kvalita spotrebiteľských úverov,
6. očakávaný objem spotrebiteľských úverov,
7. očakávané výnosy zo spotrebiteľských úverov a akceptovateľná miera rizika vo vzťahu k výnosom zo spotrebiteľských úverov.
8. Obchodný plán - hlavné produkty, cieľový klientsky segment, spôsob poskytovania spotrebiteľských úverov s osobitným akcentom na poskytovanie finančných služieb na diaľku, súvisiace predpoklady obchodného plánu.
9. Marketingový plán - adresný a neadresný marketing a spôsob komunikácie.
10. Operačný plán - technické vybavenie, bezpečnosť IT systémov, personálne kapacity, plán predaja, postupy a prevádzková činnosť, finančné sprostredkovanie, outsourcing.
11. Finančný plán - prevádzkové náklady a  investície, plán výnosov, výsledok na tri najbližšie účtovné roky.
12. Schopnosť spoločnosti poskytovať spotrebiteľské úvery - likvidita spoločnosti a jej vlastné zdroje, dostupnosť dlhodobých finančných zdrojov.